Cercel Mihnea

Luceafarul

(eseu) Mihai Eminescu

Opera “Luceafarul” de Mihai Eminescu, aparut in anul 1883 in revista “Convorbiri literare”, este un poem romantic care prezinta opozitia a doua ipostaze ale cunoasterii, geniul si omul comun, care in text iau forma celor doua planuri, cosmic si terestru.

Textul se incadreaza in romantism prin prezenta antitezelor, hiperbolelor si a personajelor exceptionale, romanticii preferand contrastele si exagerarile. Prezenta antitezelor poate fi vazuta inca de la inceput prin opozitia dintre Luceafar si fata de imparat. Diferentele dintre cei doi sunt accentuate in discutia dintre Hyperion si Demiurg in care se pune in evidenta efemeritatea oamenilor si eternitatea entitatilor celesete. O alta antiteza este tot intre fata de imparat si Luceafar care a ramas fidel acesteia si era dispus sa isi ofere nemurirea pentru ea, insa aceasta a ales sa il tradeze si sa se initieze in lumea dragostei cu ajutorul lui Catalin. Hiperbolizarea poate fi observata in calatoria din spatiu a lui Hyperion unde ne este prezentata estetica si vastitatea cosmosului prin intermediul epitetelor si metaforelor, Hyperion trecand in doar cateva secunde prin univers, ca un “fulger neintrerupt”, inconjurat de infinitatea stelelor. Opera prezinta personajul exceptional, dornic de cunoastere, nemuritor, implicat in situatii exceptionale precum metamorfoza, el infatisandu-se sub forma de “inger” si “demon”. Autorul ne arata conditia omului de geniu prin intermediul personajelor precum Luceafarul. Geniul este de neinteles de catre societatea din care face parte, ceilalti percepandu-l ca fiind altfel decat ei si il judeca fara a il cunoaste. Pentru Luceafar iubirea este o cale superioara de cunoastere in numele careia este dispus sa isi sacrifice nemurirea.

Tema romantica a poemului este problematica geniului in raport cu lumea, iubirea si natura. Iubirea se naste lent, Luceafarul comunicand la inceput cu fata de imparat doar in cadrul nocturn, prin intermediul viselor, lucru evidentiat prin prezenta motivelor literare de la inceputul poemului. Compozitia romantica se concretizeaza prin opozitia planurilor cosmic si terestru, tema iubirii fiind ilustrata in text prin doua povesti de dragoste care definesc iubirea in mod diferit, Luceafarul vazand iubirea doar ca un mod de a obtine mai multa cunoastere, iar pentru oamenii comuni, Catalin si Catalina, iubirea ia forma pacatului stramosesc. Natura reprezinta mediul in care se proiecteaza povestile de dragoste. In planul terestru ne este prezentata scena romantismului privita din perspectiva Luceafarului care ii observa pe cei doi indragostiti, ce se imbratiseaza invaluiti de lumina lunii care se reflecta in apa, in cadrul unui peisaj linistitor, inconjurati de tei. Astfel natura ne este prezentata ca si cadrul perfect in care se pot ilustra scenele de iubire din text, codrul fiind prin excelenta romantic.

La nivel structural se poate observa simetria realizata prin alternarea planului cosmic cu cel terestru, poemul avand 98 de catrene structurate in patru tablouri. In primul tablou avem o splendida poveste de iubire care se naste dintr-o stare de visare, in cadrul nocturn, si duce la intruparea Luceafarului intr-un tanar ce are o frumusete angelica. A doua intrupare reda ipostaza demonica. Luceafarul vrea sa eternizeze iubirea lor oferindu-i mai intai imparatia oceanului, apoi cea a cerului, insa fata il respinge si ii cere sa devina muritor, iar acesta accepta sacrificiul.

In al doilea tablou ne este prezentata evolutia relatiei dintre fata de imparat, numita acum Catalina, si Catalin. Aceasta relatie reprezinta repeziciunea cu care se stabileste legatura sentimentala intre muritori si este o alta ipostaza a iubirii, opusa celei ideale. Asemanarea numelor sugereaza apartenenta la aceeiasi categorie, omul comun. Portretul lui Catalin este realizat in stilul vorbirii populare, in antiteza cu portretul Luceafarului, acesta devine intruchiparea mediocritatii pamantene.

In tabloul al treilea se structureaza planul cosmic si discutia dintre Hyperion, care cere sa fie dezlegat de nemurire pentru a descifra taina iubirii ideale, in numele careia este pregatit sa ofere acest sacrificiu, si Demiurg care ii refuza cererea acestuia pentru ca ei fac parte din lumea primordiala a cosmosului, iar desprinderea sa ar duce din nou la haos. De asemenea este pusa in antiteza lumea nemuritorilor si cea a muritorilor, oferindu- i lui Hyperion, in compensatie, diferite ipostaze ale geniului si argumentul infidelitatii fetei.

In ultimul tablou se nuanteaza un peisaj umanizat, in care scenele de iubire se petrec departe de lume, sub crengile de tei inflorite, in singuratate si liniste, in pacea codrului, sub lumina blanda a lunii, unde Catalin isi declara sentimentele de dragoste.

In final geniul este invocat din nou de catre fata de imparat cu nepasare, o atitudine egoista, considerat de aceasta intr-un mod indirect un talisman norocos care ii va aduce roade in relatia ei cu Catalin. Luceafarul fiind influentat de catre mesajul fetei si tradat de catre aceasta, decide sa nu se mai metamorfozeze si se izoleaza indurerat, de lumea comuna, a norocului trecator de nivel terestru, asumandu-si destinul de esenta nemuritoare. Ironia si dispretul sau se intreapta spre omul comun, faptura de lut, prin replici fara raspuns cuprinse de interogatiile retorice finale. Omul comun, incapabil sa-si depaseasca limitele, ramane ancorat in “cercul stramt”, simbol al efemeritatii, iar geniul atinge starea de perfecta liniste sufleteasca obtinuta prin detasarea de framantariile lumii.

In concluzie Luceafarul poate fi considerat o alegorie pe tema romantica a locului geniului in lume, acesta fiind vazut ca fiinta solitara, nefericita si neinteleasa, opusa omului comun.